**Zápisnica zo zasadnutia dozornej rady**

spoločnosti CULTUS Ružinov, a. s., so sídlom Ružinovská 28, 820 09 Bratislava, IČO: 35 874 686, zapísaná v obchodnom registri Okresného súdu Bratislava I, oddiel: Sro, vložka č. 3262/B

(ďalej len „**Spoločnosť**“)

**Dátum a miesto konania**: **6.6.2024 DK Ružinov**

**Prítomní členovia dozornej rady**:

František Fabián - predseda dozornej rady

Kamil Bodnár - člen dozornej rady, online

Maroš Mačuha - člen dozornej rady, online

Vladimír Sirotka - člen dozornej rady, online

**Prítomní za CULTUS Ružinov, a.s.:**

Richard Bednár - riaditeľ a predseda predstavenstva

P. Fabián, predseda dozornej rady (ďalej aj ako „PDZ“) na úvod privítal všetkých prítomných na stretnutí členov dozornej rady. PDZ oboznámil prítomných s navrhovaným programom podľa pozvánky:

1. Úvod
2. Správa o hospodárení CULTUS Ružinov, a.s., za rok 2023
3. Súčasný stav hospodárenia
4. Podujatia 2024
5. Technický stav budov a plánované investície
6. Rôzne

PDZ dal priestor na návrhy na doplnenie alebo zmenu navrhovaného programu. Keďže nebol žiaden návrh na zmenu ani doplnenie programu, PDZ dal hlasovať o návrhu programu.

*Hlasovanie:*

*Za: 4*

*Proti:* 0

*Zdržal sa:* 0

Návrh programu bol prijatý.

**Bod č. 1. – 1. Úvod**

P. Fabián privítal všetkých prítomných

**Bod č. 2 Správa o hospodárení CULTUS Ružinov, a.s. za rok 2023**

P. Bednár predstavil jednotlivé časti Správy o hospodárení za rok 2023. Následne prebehla diskusia. P. Fabián sa spýtal na výšku vlastného imania. P. Bednár informoval, že stav VI bol k 31.12.2023 vo výške -457 €. V roku 2024 Spoločnosť plánuje dosiahnuť kladný hospodársky výsledok, čím, za VI opäť dostane do kladných hodnôt. Podmienkou na transformáciu a.s. na s.r.o. je kladné VI najmenej vo výške 5000 €.

Uznesenie 06.06.2024/1.: Dozorná rada berie na vedomie informáciu k Správe o hospodárení CULTUS Ružinov, a.s. za rok 2023.

Hlasovanie:

Za: 4

Proti: 0

Zdržal sa: 0

Uznesenie bolo prijaté.

**Bod č. 3 – Súčasný stav hospodárenia**

P. Bednár vysvetlil aktuálnu situáciu. Najhlavnejšími problémami sú - vysoká energetická náročnosť budov (napr. v SD Nivy doplácame na energie 51 000 € / 2023) a taktiež zavedenie parkovacej politiky, kde napr. v SD Nivy odišlo za posledný rok viac ako 10 nájomcov, čo činí pre Spoločnosť finančnú stratu cca 25 000 €. Je pre to nevyhnutné vyriešiť parkovanie pred SD Nivy a taktiež pred DK Ružinov, ako aj investovať do budov, aby sa znížila ich energetická náročnosť. P. Bodnár sa vyjadril k parkovaniu pri SD Nivy a komunikácii s firmami ohľadne PAAS.

Uznesenie 06.06.2024/2.: Dozorná rada berie na vedomie informáciu k podujatiam 2024.

Hlasovanie:

Za: 4

Proti: 0

Zdržal sa: 0

Uznesenie bolo prijaté.

**Bod č. 4 – Podujatia 2024**

P. Bednár zhodnotil už uskutočnené podujatia za rok 2024. Komunitné podujatie Ahoj sused! Sa už etablovalo medzi jednotlivé komunity, o čom svedčila aj vyššia návštevnosť. Spoločnosť čaká najbližšie MDD, Hrdinovia v Ružinove, Ružinovský psí miláčik, Symfónia umenia a Ružinovské hodové slávnosti.

Uznesenie 06.06.2024/3.: Dozorná rada berie na vedomie informáciu k podujatiam za rok 2024.

Hlasovanie:

Za: 4

Proti: 0

Zdržal sa: 0

Uznesenie bolo prijaté.

**Bod č. 5 – Technický stav budov a plánované investície**

P. Bednár vysvetlil aktuálnu situáciu. Budovy majú vysokú energetickú náročnosť, ich stav je miestami zdraviu ohrozujúci. Je tu pomerne vysoký investičný dlh, nakoľko dlhodobo sa do všetkých 4 budov investovalo len málo a riešili sa najmä havarijné stavy. Aktuálne je nová výmenníková stanica v DK Ružinov a SD Nivy, čo prinieslo úsporu v približnej výške 30 percent. Pripravuje sa VO na modernizáciu kotolní v SD Trávniky a SD Prievoz. Zároveň sa pripravuje projekt na vyregulovanie kúrenia a výmenu termoregulačných hlavíc v SD Nivy. V roku 2024 sa plánuje vybudovanie solárnych panelov na DK Ružinov, a/alebo SD Nivy.

Uznesenie 06.06.2024/4.: Dozorná rada berie na vedomie informáciu k technickému stavu budov.

Hlasovanie:

Za: 4

Proti: 0

Zdržal sa: 0

Uznesenie bolo prijaté.

**Bod č. 6 – Rôzne**

Žiadne.

**,,Hlasovanie per rollam“**

**1. Prerokovanie vzdania sa funkcie člena dozornej rady**

**Uznesenie**: *Dozorná rada týmto prerokovala vzdanie sa funkcie člena dozornej rady - Ing. Marcela Kulifajová, nar. 1. 12. 1974, r. č. 746201/6111, trvalo bytom SR, 821 05 Bratislava, Kaštielska 22 zo dňa 20.11.2023.*

Hlasovanie:

Za: 6 ( p. Kulifajová, p. Bôcik, p. Mačuha, p. Sirotka, p. Bodnár, p. Fabián )

Proti: 1 ( p. Gašaj )

Zdržal sa: 0

Uznesenie bolo prijaté.

Uznesenie per rollam 20.02.2024/1: *Dozorná rada schvaľuje priložený návrh Smernice pre tvorbu a vydávanie vnútorných predpisov.*

Hlasovanie:

Za: 5 ( p. Gašaj, p. Mačuha, p. Sirotka, p. Bodnár, p. Fabián )

Proti: 1 ( p. Bôcik )

Zdržal sa: 0

Uznesenie bolo prijaté.

Uznesenie “per rollam” 26.02.2024 / 1.: *Dozorná rada schvaľuje Výzvu na predkladanie ponúk – právne služby podľa prílohy.*

Hlasovanie:

Za: 4 ( p. Bodnár, p. Sirotka, p. Mačuha, p. Fabián )

Proti: 2 ( p. Gašaj, p. Buocik )

Zdržal sa: 0

Uznesenie bolo prijaté.

Uznesenie “per rollam” 22.02.2024 / 1.: *Dozorná rada schvaľuje organizačnú štruktúru tak, ako je to uvedené v prílohe č.1, č.2 a č. 3 tohto emailu s účinnosťou od 1.3.2024.*

Hlasovanie:

Za: 5 ( p. Gašaj, p. Mačuha, p. Sirotka, p. Bodnár, p. Fabián )

Proti: 1 ( p. Bôcik )

Zdržal sa: 0

Uznesenie bolo prijaté.

Uznesenie “per rollam” 14.05.2024 / 1.: *Dozorná rada schvaľuje verejné obstarávanie na právne služby v zmysle Prílohy.*

Hlasovanie:

Za: 5 ( p. Gašaj, p. Mačuha, p. Sirotka, p. Bodnár, p. Fabián )

Proti: 1 ( p. Bôcik )

Zdržal sa: 0

Uznesenie bolo prijaté.

Uznesenie “per rollam” 05.06.2024 / 1.: *Dozorná rada schvaľuje verejné obstarávanie na rekonštrukciu kotolne v Spoločenskom dome Prievoz a výmena ventilov a hlavíc v zmysle prílohy.*

Hlasovanie:

Za: 6

Proti: 0

Zdržal sa: 0

Uznesenie bolo prijaté.

Uznesenie “per rollam” 05.06.2024 / 2.: *Dozorná rada schvaľuje verejné obstarávanie na rekonštrukciu kotolne v Spoločenskom dome Trávniky a výmena ventilov a hlavíc v zmysle prílohy.*

Hlasovanie:

Za: 6

Proti: 0

Zdržal sa: 0

Uznesenie bolo prijaté.

***Ing. František Fabián, MBA***

***predseda dozornej rady***

V Bratislave dňa 6.6.2024

Zapísal: František Fabián